ये सैटेलाइट तस्वीरें अमरीकी राष्ट्रपति डोनल्ड ट्रंप और उत्तर कोरियाई शासक किम जोंग-उन की मुलाक़ात के दो दिन बाद ली गई थीं. 

हाल में किम जोंग-उन और अमरीकी राष्ट्रपति डोनल्ड ट्रंप के बीच वियतनाम की राजधानी हनोई में बैठक हुई थी. परमाणु निरस्त्रीकरण के मुद्दे को लेकर हुई ये बातचीत बेनतीजा रही थी और इसमें कोरियाई प्रायद्वीप में परमाणु निरस्त्रीकरण के मसले पर कोई सहमति नहीं बन पाई थी. 

उत्तर कोरिया के डोंगचांग-री में सोहाए परीक्षण स्थल को सैटेलाइट लॉन्च और इंजन टेस्टिंग के लिए इस्तेमाल किया जाता रहा है लेकिन अब तक यहां से किसी बैलिस्टिकि मिसाइल का परीक्षण नहीं किया गया है.

इस परीक्षण स्थल को नष्ट करने के लिए ट्रंप और किम के बीच बातचीत बीते साल शुरू हुई थी लेकिन अमरीका ने बीच में ही बात बंद कर दी और ये वार्ता अधूरी रह गई. 

डोंगचांग-नी परीक्षण स्थल को नष्ट करने के किम के वादे को अमरीका और उत्तर कोरिया के बीच आपसी भरोसे की शुरुआत की तरह देखा जाता रहा है.

इसी बीच अमरीका ने उत्तर कोरिया को चेताया है कि अगर उसने परमाणु निरस्त्रीकरण को लेकर माकूल कदम नहीं उठाए तो उसे और ज़्यादा पाबंदियों का सामना करना पड़ सकता है.

अमरीका की कई थिंक टैंक संस्थाओं और दक्षिण कोरियाई ख़ुफ़िया सेवाओं के सबूतों के हवाले से उत्तर कोरिया की कुछ सैटेलाइट तस्वीरें सामने आई हैं. इन तस्वीरों को देख कर लगता है जैसे सोहाए में डोंगचांग-री परीक्षण स्थल पर रॉकेट लॉन्च पैड्स को दोबारा बनाने के लिए तेज़ी से काम हो रहा है.

ये भी पढ़ें: किम जोंग उन का इस ज्वालामुखी से क्या नाता है?

'बेहद महत्वपूर्ण बदलाव'

साल 2012 से सोहाए उत्तर कोरिया का अहम सैटेलाइट लॉन्चिंग स्टेशन रहा है. इसे ऐसी मिसाइलों के लिए बने इंजनों की टेस्टिंग के लिए भी इस्तेमाल किया गया है जिनकी क्षमता अमरीका तक पहुंचने की है.

हालांकि यहां से किसी बैलिस्टिक मिसाइल का परीक्षण नहीं किया गया है क्योंकि बैलिस्टिक मिसाइलों का परीक्षण अंतरराष्ट्रीय स्तर पर बहुत ही उकसाने वाला कदम माना जाता है.

38 नॉर्थ पर्यवेक्षक समूह के मैनेजिंग एडिटर जेनी टाउन ने बीबीसी को बताया कि ये "बदलाव बेहद महत्वपूर्ण" है.

उन्होंने कहा, "उत्तर कोरिया के लोग इन रॉकेट लॉन्च पैड के दोबारा बनाने को उनके सक्रिय मिसाइल कार्यक्रम की तरह नहीं बल्कि नागरिक अंतरिक्ष कार्यक्रम की तरह देखेंगे. अतीत में उन्होंने ऐसे विचार ज़ाहिर... \n\nउपरोक्त लेख के लिए मुझे एक अच्छा शीर्षक दें।
उत्तर कोरिया: 'रॉकेट लॉन्च साइट' बनाने में जुटे किम जोंग-उन